text: Royndir við viðarlundum byrjaðu fyri umleið 100 árum síðani. Hesar royndir hava serliga lagt seg eftir at finna fram til sløg av trøum og runnum, ið hóska til vakstrarlíkindini hjá okkum
text: #000000
text: Samanumtikið kann tó sigast, at við tí plantutilfari, vit nú hava til at taka, ber til at gróðurseta væleydnaðan viðarvøkstur á munandi fleiri støðum í Føroyum, enn áður.
text: #000002
text: Sum nevnt omanfyri, hava royndirnar lagt seg eftir at finna fram til plantusløg, ið trívast her. Tí er lítið og einki gjørt við at finna fram til vakstrar- og produksjónstøl fyri viðarvøkstur her á landi, og heldur ikki við at finna fram til og kunna áseta vakstrarmørk í lendinum.
text: #000003
text: Í teimum núverandi skógfriðaðu viðarlundunum er hægsta lendið vit hava uml. 180 m. y.h. Hettar er á sera veðurhørðum staði við kargari jørð, og har er vøksturin vituliga lítil. Viðarvøkstur í bygdum lendi (serliga í nýggjaru, hægriliggjandi býlingunum í Havnini) týður tó á, at vøksturin eisini kann vera munandi í hesum hæddum. Føroyskur upprunaviðarvøkstur (bæði av píli og baraldi) veksur eisini somikið høgt yvir havinum, at hesin kann vera ábending um, at samanumtikið til ber at fáa munandi koltvísúrnisbinding úr føroyska lendinum roknað pr. arealeind.
text: #000006
text: Føroyar eru uml. 140.000 ha í vídd, og miðalhæddin er uml. 300 m y.h. Teir fyrstu 70.000 ha fara sostatt burtur av óbýttum (>300 m y.h.). Av teirri lægru hálvuni er helst lítið at vinna í hæddarlagnum millum 200 – 300 m y.h. Somuleiðis eru ábærar líðir v.m. lítið hóskandi, umframt at nógv láglendi fer burtur av til bygt lendi, undirstøðukervið, landbúnað v.m. Hvussu nógv lendi, ið tá frá náttúrunar síðu er eftir sum møguligt (potensielt) lendi til viðarvøkstur við koltvísúrnisbinding (CO2) fyri eygað, er torført at meta um. Eitt rímiligt boð kundi verið eini 10 – 20 % av teirri lægru lendishálvuni, altso millum 7 – 15 túsund ha.
text: #000007
text: Trýst her fyri ofta settar spurningar um viðarvøkstur og frílendi
text: #000009
text: Nærri kunning fæst við at venda sær til Trónd Leivsson, landsskógarvørð á Umhvørvisstovuni, tlf. 210966 ella TrondurL@us.fo.
text: #000010